නොරො වයිරස්

ශීත ඍතු වමනය දෝෂය ලෙසද හැඳින්වෙන නොරෝ වයිරසය, ආමාශයේ ආන්ත්‍රයික රෝග සඳහා ප්‍රධාන හේතුව වේ.  ආසාදනය නිසා රුධිරය නොමැති පාචනය, වමනය සහ බඩේ වේදනාව ඇති කරයි. උණ සහ හිසරදය ද ඇති විය හැක. රෝග ලක්ෂණ සාමාන්‍යයෙන් වෛරසයට නිරාවරණය වී පැය 12 සිට 48 දක්වා කාලය තුළ දිස්වන අතර බොහෝ අය දින 1 සිට 3 දක්වා කාලය තුළ සුවය ලබයි. සංකූලතා දුර්ලභ වන නමුත් විජලනය, විශේෂයෙන්ම කුඩා ළමුන්, වෘධ වැඩිහිටියන් සහ වෙනත් සෞඛ්ය ගැටළු ඇති පුද්ගලයින්ට සෑදිය හැක. 

වෛරසය සාමාන්‍යයෙන් ව්‍යාප්ත වන්නේ මල-මුඛ මාර්ගයෙනි. මිනිසුන් දූෂිත ආහාර හෝ ජලය පරිභෝජනය කරන විට හෝ ආසාදිත පුද්ගලයෙකු සමඟ සෘජු සම්බන්ධතා පවත්වන විට මෙය සිදු විය හැකිය. ආසාදිත පුද්ගලයෙකුගේ වමනය මගින් දූෂිත පෘෂ්ඨයන් හෝ වාතයේ අංශු හරහා ද එය පැතිර යා හැක. අවදානම් සාධක අතර දුර්වල ආහාර සනීපාරක්ෂාව සහ එකිනෙකාට සමීප ස්ථානවල ජීවත් වීම ඇතුළත් වේ. වෛද්‍යවරුන් සාමාන්‍යයෙන් රෝග ලක්ෂණ මත පදනම්ව වෛරසය හඳුනා ගන්නා අතර, තහවුරු කිරීමේ පරීක්ෂණ දුර්ලභ වන අතර, මහජන සෞඛ්‍ය ආයතන වලින් රෝගය පැතිර යාමකදී ඒවා භාවිතා කරනු ලැබේ.

නොරෝ වයිරසය වැළැක්වීම සඳහා අත් හොඳින් සේදීම සහ දූෂිත පෘෂ්ඨයන් විෂබීජහරණය කිරීම ඇතුළත් වේ. ඇල්කොහොල් මත පදනම් වූ අත් සනීපාරක්ෂක අතිරේක පියවරක් ලෙස භාවිතා කළ හැකි නමුත් අත් සේදීමට වඩා එය අඩු ඵලදායී වේ. වෛරසය සඳහා එන්නතක් හෝ නිශ්චිත ප්‍රතිකාරයක් නොමැත.  කළමනාකරණයට ප්‍රමාණවත් තරල පානය කිරීම හෝ අභ්‍යන්තර තරල වැනි ආධාරක සත්කාර ඇතුළත් වේ. කැෆේන් හෝ මධ්‍යසාර රහිත වෙනත් බීම වර්ග උදව් විය හැකි වුවද, මුඛ ප්‍රතිජලනය කිරීමේ ද්‍රාවණයන් හොඳම තේරීම වේ.

වසරකට මිලියන 685කට පමණ නොරෝ වයිරසය වැළඳී ඇති අතර, ලොව පුරා වයිරසය නිසා වසරකට මරණ 200,000ක් සිදුවේ.  එය සංවර්ධිත හා සංවර්ධනය වෙමින් පවතින රටවලට දෙකෙහිම පොදු ය. වයස අවුරුදු පහට අඩු අය බොහෝ විට පීඩාවට පත් වන අතර, මෙම කණ්ඩායමේ මරණ 50,000 ක් පමණ සංවර්ධනය වෙමින් පවතින රටවල සිදු වේ. නොරො වයිරස් ආසාදන ශීත මාසවලදී බහුලව දක්නට ලැබේ. එය විශේෂයෙන් මිනිසුන් සමීපව ජීවත් වන ස්ථානවල බොහෝ විට පැතිරී යාමට හේතු වේ. එක්සත් ජනපදයේ, සියලුම ආහාර මගින් බෝවන රෝග වලින් අඩකට පමණ වෛරසය වගකිව යුතුය. 1968 දී පැතිරී යාමක් සිදු වූ ඔහියෝ හි නොර්වෝක් නගරය අනුව මෙම වෛරසය නම් කර ඇත.

 යොමු කිරීම් 

Category:Translated from MDWiki
ප්‍රවර්ගය:සෞඛ්‍යය
ප්‍රවර්ගය:රෝග